CELEX: C2006/074/04
Language: fi
Date: 2006-03-25 00:00:00
Title: Asia C-435/05: Hoge Raad der Nederlandenin  2.12.2005  tekemällään päätöksellä esittämä ennakkoratkaisupyyntö asiassa Investrand B.V. vastaan Staatssecretaris van Financiën

25.3.2006   
            
            
               FI
            
            
               Euroopan unionin virallinen lehti
            
            
               C 74/2
            
         Hoge Raad der Nederlandenin 2.12.2005 tekemällään päätöksellä esittämä ennakkoratkaisupyyntö asiassa Investrand B.V. vastaan Staatssecretaris van Financiën
   (Asia C-435/05)
   (2006/C 74/04)
   Oikeudenkäyntikieli: hollanti
   Hoge Raad der Nederlanden on pyytänyt 2.12.2005 tekemällään päätöksellä, joka on saapunut yhteisöjen tuomioistuimeen 5.12.2005, Euroopan yhteisöjen tuomioistuimelta ennakkoratkaisua asiassa Investrand B.V. vastaan Staatssecretaris van Financiën seuraavaan kysymykseen:
   
                
            
            
               Onko kuudennen direktiivin (1) 17 artiklan 2 kohdassa myönnetyn vähennysoikeuden suhteen katsottava, että tiettyjen verovelvollisen saamien palveluiden ja sellaisten liiketoimien, jotka saman verovelvollisen on määrä vielä suorittaa, välillä on suora ja välitön yhteys siinä tapauksessa, että se on saanut nämä palvelut sen omaisuuteen kuuluvan rahasaamisen vahvistamiseksi silloin, kun tällainen saaminen on kuitenkin syntynyt sellaista ajanjaksoa edeltäneenä aikana, jona se oli arvonlisäverovelvollinen?
            
         
      (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annettu kuudes neuvoston direktiivi 77/388/ETY, EYVL L 145, s. 1.